Rethemnos Live

Η παράσταση «MIRACULOUS: Ιστορίες των Ladybug & Cat Noir» στο Ρέθυμνο
2025-07-24 21:00 (Europe/Athens) | Θέατρο Ερωφίλη, Erofili Theatre, Ρέθυμνο, Ρεθύμνου, 74100, Greece
MIRACULOUS: Ιστορίες των Ladybug & Cat Noir. Η ΕΠΙΣΗΜΗ ΘΕΑΤΡΙΚΗ ΠΑΡΑΣΤΑΣΗ, βασισμένη στην ομώνυμη βραβευμένη τηλεοπτική σειρά. Το παγκόσμιο φαινόμενο MIRACULOUS έρχεται για πρώτη φορά στην Ελλάδα από την Kolossaion Productions.
«MIRACULOUS: Ιστορίες των Ladybug & Cat Noir», μια από τις δημοφιλέστερες σειρές κινουμένων σχεδίων ζωντανεύει επί σκηνής για να συνεπάρει μικρούς και μεγάλους θεατές σε σκηνοθεσία Παναγιώτη Κουντουρά.
Μετά τις εξαιρετικά επιτυχημένες sold out παραστάσεις στο εξωτερικό, σε Ισπανία, Γαλλία, Αργεντινή, το Ελληνικό κοινό θα έχει την ευκαιρία να απολαύσει την παράσταση που βραβεύτηκε στην Ισπανία από τους θεατές ως το καλύτερο θεατρικό γεγονός (Broadway World Spain Award for Best Theatrical Event).
Η Ladybug, ο Cat Noir, ο Hawkmoth, η Tikki και όλοι οι αγαπημένοι πρωταγωνιστές έρχονται για να σας συναντήσουν σε όλη την Ελλάδα.
Ετοιμαστείτε για εντυπωσιακά ειδικά εφέ, επιβλητικά σκηνικά, πραγματικές πτήσεις πάνω από τους θεατές, καταιγιστικές σκηνές μάχης που κόβουν την ανάσα και φαντασμαγορικό light show. Ένα φαντασμαγορικό μιούζικαλ για όλη την οικογένεια. Μια περιοδεία ηρωικών διαστάσεων στη μεγαλύτερη παραγωγή που έχει παρουσιάσει η Kolossaion Productions μέχρι σήμερα.
Μια παράσταση γεμάτη μαγεία, θεαματικές ιστορίες, μοναδικές χορογραφίες και τραγούδια, ειδικά δημιουργημένα για το μουσικό show, προσφέροντας στους θεατές μια αξέχαστη εμπειρία. Εμβληματικές σκηνές από την τηλεοπτική σειρά αναδημιουργούνται με απόλυτη πιστότητα, φέρνοντας τους αγαπημένους χαρακτήρες ακόμη πιο κοντά στους θαυμαστές τους. H Ladybug, o Cat Noir και οι φίλοι τους ταξιδεύουν στην Ελλάδα και την Κύπρο, συνεχίζοντας τη διεθνή τους περιοδεία!

Το φαντασμαγορικό show θα φιλοξενηθεί σε περισσότερες από 50 πόλεις, χαρίζοντας στο κοινό μια ανεπανάληπτη εμπειρία. Η παράσταση μεταφέρει τους θεατές στο μαγευτικό Παρίσι, όπου η έφηβη Μαρινέτ μεταμορφώνεται στη θρυλική Ladybug, στο πλευρό του μυστηριώδους Cat Noir.
Η Μαρινέτ ετοιμάζεται να γιορτάσει τα γενέθλια της μα το Παρίσι κινδυνεύει ξανά από τις δυνάμεις του κακού. Χάρη στις σκοτεινές δυνάμεις του Hawkmoth o κόσμος μας χάνει τα χρώματα του. Η Μάρινετ και ο Άντριεν πρέπει να αναζητήσουν τον ήρωα μέσα τους, να ξεπεράσουν κάθε φόβο και να εκπληρώσουν το πεπρωμένο τους παλεύοντας για έναν καλύτερο κόσμο. Τα Miraculous θα είναι ο οδηγός τους στη μεγαλύτερη μάχη για να σώσουν όλους εκείνους που αγαπούν.
Σκηνοθεσία: Παναγιώτης Κουντουράς
Διασκευή κειμένου: Κέλλυ Πιλαλίδου & Παναγιώτης Κουντουράς
Μετάφραση: Κέλλυ Πιλαλίδου
Σκηνογραφία: Μαρίνα Κωνσταντινίδου, Αννέτα Ιμπρισίμη
Ενδυματολογία: Μαρία Καβαλιώτη
Χορογραφίες: Ιωάννα Μήτσικα
Κατασκευή Kwamis: Άννα Wasiak
Σχεδιασμός Φωτισμών: Τρύφωνας Κεχαγιάς
Sound Design & Visuals, Στίχοι Τραγουδιών: Παναγιώτης Κουντουράς
Βοηθός Σκηνοθέτη: Μαρία Προδρόμου
Ενορχηστρώσεις underscore, Μουσική Διδασκαλία: Χρήστος Γκουγκούμας
Κατασκευή Σκηνικών: Kolossaion Productions
Φωτογράφιση: Γιώργος Νάκης
Παραγωγή: Kolossaion Productions
Πρωταγωνιστούν: Τάσος Αθανασέλος, Δημήτρης Δανάμπασης, Αγγελική Δεληγιάννη, Βασιλική Ζαφειρίου, Ελβίρα Πολυτίμη Θεμελή, Γιώργος Κωνσταντίνου, Κωνσταντίνα Λάγγη, Αρετή Μακρολειβαδίτη, Λούνα Παπαγεωργίου, Νίκος Χρηστίδης.
Ρέθυμνο, Θέατρο Ερωφίλη – Φορτέτζα
Πέμπτη 24 Ιουλίου – 21.00
Είσοδος 15 ευρώ
Προπώληση more.com

Προβολή της ταινίας «Καμιά Άλλη Γη / No Other Land» από την Κινηματογραφική Λέσχη Ρεθύμνου
2025-07-24 21:00 - 22:00 | Δημοτικός Κήπος Ρεθύμνου, Rethymnon Municipal Garden, ΡΕΘΥΜΝΟ, Ρεθύμνης, 74132, Greece
Η Κινηματογραφική Λέσχη Ρεθύμνου, σε συνεργασία με την Ένωση Γιατρών ΕΣΥ Ρεθύμνου, την Ένωση Λειτουργών Μέσης Εκπαίδευσης Ρεθύμνου (Ε.Λ.ΜΕ.Ρ) και την Ένωση Γονέων Μαθητών Δήμου Ρεθύμνου, διοργανώνει μια και μοναδική προβολή της πολυβραβευμένης ταινίας-ντοκιμαντέρ «Καμιά Άλλη Γη / No Other Land» σε μια συμπαραγωγή του 2024 από την Παλαιστίνη και τη Νορβηγία.
Η προβολή θα γίνει στον ΔΗΜΟΤΙΚΟ ΚΗΠΟ ΡΕΘΥΜΝΟΥ και θα έχει ΕΛΕΥΘΕΡΗ ΕΙΣΟΔΟ για όλους.
Πέμπτη 24 Ιουλίου 2025, στις 21:00

Πανηγύρι με τον Χρύσανθο Μακράκη στις Ατσιπάδες
2025-07-24 22:00 | Ατσιπάδες, Ατσιπάδες, Ατσιπάδες Ρεθύμνου, Ρεθύμνου, Ελλάδα
Ο Χρύσανθος Μακράκης με το συγκρότημα του στο πανηγύρι που διοργανώνει στις Ατσιπάδες του Δήμου Αγίου Βασιλείου ο Πολιτιστικός Σύλλογος Ατσιπάδων.
Πέμπτη 24 Ιουλίου 2025 – Έναρξη 21.00
Είσοδος 5 ευρώ.
Τηλ. 698 2107 191.

Μουσική εκδήλωση με τους Μιχάλη Ι. Κουνάλη και Λευτέρη Γεωργιλαδάκη για καλό σκοπό
2025-07-24 22:00 | 4ο Γυμνάσιο Ρεθύμνου, Λεωφόρος Μάχης Κρήτης 40, Ρέθυμνο, Ρεθύμνου, 74100, Ελλάδα
Την Πέμπτη 24 Ιουλίου, στον προαύλιο χώρο του 4ου Γυμνασίου στα Μισσίρια Ρεθύμνου, θα πραγματοποιηθεί μουσική βραδιά με τους Μιχάλη Ι. Κουνάλη και Λευτέρη Γεωργιλαδάκη.
Η εκδήλωση θα ξεκινήσει στις 22:00.
Το μουσικό πρόγραμμα θα πλαισιώσει με παραδοσιακούς χορούς ο Λαογραφικός Όμιλος Κρήτης «Νικηφόρος Φωκάς».
Πληροφορίες & Κρατήσεις: 690 7970 326 – Με πλήρες μενού και ποτό
Μέρος των εσόδων θα διατεθεί στο Σωματείο Ατόμων με Αναπηρία Νομού Ρεθύμνης.
Στην είσοδο της εκδήλωσης θα λειτουργεί ειδικό ταμείο ενίσχυσης για τη στήριξη της μικρής Παυλίνας Βαβουράκη.

Υακίνθεια 2025: «Τα Ανώγεια ενθυμούνται και τιμούν – Έτος Μάνου Χατζιδάκι»
2025-07-25 - 2025-07-26 | Εκκλησία Άγιος Υάκινθος, Ανώγεια, Ρεθύμνου, 740 51, Greece
«ΤΑ ΑΝΩΓΕΙΑ ΕΝΘΥΜΟΥΝΤΑΙ ΚΑΙ ΤΙΜΟΥΝ»
Έτος Μάνου Χατζιδάκι – Αφιέρωμα
25 – 26 – 27 Ιουλίου | στο Θέατρο του Αγίου Υακίνθου στα Ανώγεια
ΠΑΡΑΣΚΕΥΗ 25 ΙΟΥΛΙΟΥ

Μνημόσυνο στον Αγιο Υάκινθο στη μνήμη του μεγάλου δημιουργού χοροστατούντος του ιερέως Ανδρέα Κεφαλογιαννη
12 φοιτητές και φοιτήτριες της Σχολής Καλών Τεχνών, υπό την καθοδήγηση του καθηγητή τους Μάριου Σπηλιόπουλου, δημιουργούν έργα εμπνευσμένα από τον Μάνο Χατζιδάκι, τα Ανώγεια και τα Υακίνθεια.
Ο ψηφιδογράφος Γρηγόρης Καλλαγιάς, χρησιμοποιώντας πέτρες και ψηφίδες από το ιερό βουνό της Ιδης (Ψηλορείτη) δημιουργεί πορτραίτο του Μάνου Χατζιδάκι, ζωντανά μπροστά στους θεατές.
Η Ιταλίδα γλύπτρια Laura Zizzi φιλοτεχνεί προτομή του συνθέτη ζωντανά επί σκηνής, κατά τη διάρκεια των μουσικών εκδηλώσεων στο Θέατρο του Αγίου Υακίνθου
Ο Φουρναρογιωργης με τις ξομπλιαστρες του δημιουργεί ένα μεγάλο «τριβιδι», παραδοσιακή τέχνη του γλυκού ψωμιού με ανάγλυφο το όνομα του Μάνου Χατζιδάκι
Προβολή ντοκουμέντων από την εποχή του Μάνου Χατζιδάκι στα Ανώγεια, σε μεγάλη κινηματογραφική οθόνη.
Η Κρυσταλία Νικηφόρου, εμπνευσμένη από την «Ορχήστρα των Χρωμάτων», παρουσιάζει ένα οπτικο-αισθητικό δρώμενο: 40 γυναίκες με παραδοσιακές φορεσιές με λαογραφικά μοτίβα & χρώματα, ζωντανεύουν παραδοσιακές γυναικείες τέχνες της Κρήτης σε μια παράλληλη υπόγεια «παράσταση» που ανακαλεί μνήμες.
Συναυλία με το περίφημο συγκρότημα «Οι Υάκινθοι», τέσσερις μουσικοί φίλοι από παιδιά: Βασίλης Δραμουντανης, Γιωργης Σπαχης, Δημητρης Μπερκης &, Γιαννης Σπαχης
ευγνώμονες στη μεγάλη παρακαταθήκη, τραγουδούν και παίζουν μουσική αφιερωμένη στον Μάνο Χατζιδακι και συνοδεύουν τα χορευτικά συγκροτήματα.
Χορευτές και χορεύτριες από τις Σχολές Μαυροκώστα και τον Πολιτιστικό Σύλλογο Ανωγείων, ντυμένοι παραδοσιακά, χορεύουν για τον Μάνο Χατζιδάκι.

H παράσταση «Όνειρο Κρήτης» στα Απλαδιανά
2025-07-25 21:00 | Απλαδιανά, Απλαδιανά Μυλοποτάμου, Απλαδιανά Μυλοποτάμου, Ρεθύμνου, Ελλάδα
H παράσταση «Όνειρο Κρήτης» του Μιχάλη Μπαλαμούτσου από το Θέατρο Κρήτης θα πραγματοποιηθεί την Παρασκευή 25 Ιουλίου στα Απλαδιανά, τη Δευτέρα 4 Αυγούστου στην Επισκοπή και την Παρασκευή 11 Αυγούστου στη Λαγκά Μυλοποτάμου στο πλαίσιο του Θερινού Φεστιβάλ Μυλοποτάμου 2025.
Οι χαρακτήρες της παράστασης, χαρίζουν το γέλιο χωρίς δισταγμό σε ένα όνειρο επί σκηνής και αφήνουν το έντονο άρωμα Κρήτης που αποπνέουν, να ευωδιάσει, χαρίζοντας
το γέλιο που τόσο ανάγκη έχει το κοινό.
Σκηνοθεσία: Μιχάλης Μπαλαμούτσος
Έναρξη 21:00

Ο Βασίλης Παπακωνσταντίνου ζωντανά στο Ρέθυμνο
2025-07-25 21:30 | Λόφος Φορτέτζα, Fortezza Ρέθυμνο, Ρέθυμνο, Ρεθύμνου, 74100, Greece
Πιστός στα καλοκαιρινά του ραντεβού, ο εμβληματικός Βασίλης Παπακωνσταντίνου, θα δονήσει και φέτος τις καρδιές μας, χαρίζοντας μας μοναδικές βραδιές.
Ο Βασίλης, ο αιώνιος έφηβος με την αισθαντικά τρυφερή φωνή και με μια καριέρα που εκτείνεται σε πάνω από πέντε δεκαετίες, με θρυλικές συνεργασίες και αξέχαστα διαχρονικά τραγούδια, δεν έχει μόνο κατακτήσει τις σκηνές της Ελλάδας, αλλά έχει επηρεάσει βαθιά και στιγματίσει το ελληνικό τραγούδι.
Σε κάθε συναυλία, θα έχουμε την ευκαιρία να τραγουδήσουμε μαζί του τα τραγούδια – «ύμνους» του και να γίνουμε όλοι μαζί «ένα» κάτω από τη μαγική φωνή του. Με το ρεπερτόριό του να περιλαμβάνει τα πιο εμβληματικά του τραγούδια, κάθε συναυλία είναι ένα βαθύ μουσικό ταξίδι, μια διαδρομή στις συγκινητικές και συγκλονιστικές μελωδίες που έχουν καθορίσει σημαντικές στιγμές στη ζωή μας
Μαζί του οι μουσικοί:
Πιάνο – keyboards: Ανδρέας Αποστόλου
Βιολί – τραγούδι: Μαίρη Μπρόζη
Κιθάρες: Γιάννης Αυγέρης
Κιθάρες – τραγούδι: Απόστολος Μόσιος
Τύμπανα: Γιώργος Κατσίκας
Ηλεκτρικό Μπάσο: Πέτρος Βαρθακούρης
Επιμέλεια ήχου: Γιώργος Καραγιαννίδης, Λυσιέν Κλήμης
Επιμέλεια φώτων: Γιάννης Δίπλας
Ενορχηστρώσεις: Ανδρέας Αποστόλου
Info:
Βασίλης Παπακωνσταντίνου – Καλοκαίρι 2025
Παρασκευή 25 Ιουλίου / Φρούριο Φορτέτζα – Ρέθυμνο
Ώρα έναρξης 21:30 / Οι πόρτες ανοίγουν στις 20:00
Τιμές εισιτηρίων:
20€ Γενική είσοδος – προπώληση
23€ Γενική είσοδος – στο ταμείο
Εισιτήρια προπωλούνται:
Ρέθυμνο: S/M Χαλκιαδάκης, Βιβλιοπωλεία Κλαψινάκης (Δημοτικός Κήπος & Κατάστημα Καλλιθέας), Κιόσκι Δήμου
Χανιά: Το Σπιτικό (Πλ. Ελευθερίας), Το Πορτοφολάκι (Μάρκου Μπότσαρη 50) και διαδικτυακά από την Ticketservices.
Ηλεκτρονική Προπώληση: Ticketservises.gr
Χορηγοί: Coca Cola 3E – Cristi Academy – Omilos Hotels
Χορηγοί επικοινωνίας: Cretalive News, Capitano, Livetalks, Mind, Team 102, Ήχος 94.2, Fly 95.9, Cool fm 106.8, Μεγαλόνησος 89.8, Star 97.7, Easy 93.2, Magic 98.2, Original 94.4, Δίκτυο 91.5, Goodnet.gr, Rethemnos.gr, Aera.gr, Best Magazine.
Διοργάνωση: Cretanart Productions www.cretanart.gr

Ο Νίκος και ο Αντώνης Ξυλούρης ζωντανά στις Αλόιδες Μυλοποτάμου
2025-07-25 22:00 | Αλόιδες, Αλόιδες, Αλόιδες, Ρεθύμνου, Ελλάδα
Ο Νίκος και ο Αντώνης Ξυλούρης ζωντανά στις Αλόιδες Μυλοποτάμου την Παρασκευή 25 Ιουλίου.
Διοργάνωση Πολιτιστικός Σύλλογος Αλόιδων.

Πανηγύρι στα Χάρκια με τον Ανδρέα Μανωλαράκη
2025-07-25 22:00 | Χάρκια, Χάρκια Ρεθύμνου, Ρέθυμνο, Ρεθύμνου, 74100, Ελλάδα
Ο Πολιτιστικός Σύλλογος Χαρκίων «Η Ψηλή κορφή», τιμώντας τη γιορτή της Αγίας Άννας διοργανώνει πανηγύρι την Παρασκευή 25 Ιουλίου στον προαύλιο χώρο του δημοτικού σχολείου.
Την βραδιά θα ομορφύνει με τις μελωδίες του ο Ανδρέας Μανωλαράκης (Λύρα) , Λευτέρης Στριλιγκάς (Λαούτο) , Γρηγόρης Ατσαλάκης (Κιθάρα) , Δημήτρης Τσούρτος (Μπάσο) , Αρτέμης Σταυρόπουλος (Πνευστά) , Μαξιμιλιανός (Τύμπανα)
Είσοδος: 5€
Δεν θα σερβίρεται αλκοόλ σε άτομα κάτω των 18 ετών.
Ώρα έναρξης: 21:00.
Θα είναι χαρά μας να σμίξουμε και να γλεντήσουμε!
Τηλέφωνο για κρατήσεις 6977 253624, 6955812184.

Ο Νικος Καρκανης στην Πηγή Ρεθύμνου
2025-07-25 22:00 | Πηγή Ρεθύμνου, Πηγή Ρεθύμνου, Ρεθύμνου, Ελλάδα
Ο Νικος Καρκανης ζωντανά στην Πηγή Ρεθύμνου, στο χώρο του γηπέδου.
Παρασκευή 25 Ιουλίου – Έναρξη 22.00.
Εισοδος 5€.
Διοργάνωση: Πολιτιστικός Σύλλογος Πηγής – Αγίου Δημητρίου.

«ΣΥΛΛΕΚΤΕΣ»: Έκθεση σύγχρονης τέχνης στην Γκαλερί Μορφές
2025-07-26 09:00 - 14:30 | Γκαλερί Μορφές, Γοβατζιδάκη 18, Ρέθυμνο, Ρεθύμνου, Ελλάδα
Η Γκαλερί ΜΟΡΦΕΣ παρουσιάζει την έκθεση σύγχρονης τέχνης “ΣΥΛΛΕΚΤΕΣ”, με έργα από τη συλλογή του Γιάννη Γιαννακάκη, φίλου και υποστηρικτή της γκαλερί.
Επιμέλεια Ηλίας Ηλιάκης
Οργάνωση Στέλιος Κουνδουράκης
Γκαλερί ΜΟΡΦΕΣ, Γοβατζιδάκη 18, Παλιά Πόλη Ρεθύμνου
Διάρκεια: 5 – 26 Ιουλίου 2025
Ώρες επισκέψεων: Ώρες καταστημάτων (εκτός Κυριακής)
Η έκθεση εγκαινιάζει την ανανεωμένη δράση της γκαλερί με επίκεντρο τους συλλέκτες και το πάθος τους για την τέχνη.
Η συλλογή έργων τέχνης δεν είναι μια πράξη απλής κατοχής. Είναι μια εσωτερική ανάγκη, ένα προσωπικό ταξίδι που διαρκεί μια ζωή. Ο συλλέκτης δεν επιλέγει μόνο με το βλέμμα, αλλά με το συναίσθημα, με την επιθυμία να συνδεθεί με το έργο και τον δημιουργό του. Κάθε κομμάτι που εντάσσεται σε μια συλλογή είναι φορέας μιας εμπειρίας, μιας στιγμής, μιας ιστορίας που αγγίζει την ψυχή.
Ο συλλέκτης λειτουργεί σαν ενδιάμεσος ανάμεσα στην καλλιτεχνική πράξη και το κοινό. Είναι αυτός που βλέπει την αξία εκεί που άλλοι βλέπουν μόνο ύλη. Είναι αυτός που επιλέγει όχι μόνο με γνώμονα την αισθητική, αλλά και με κριτήριο τη διάρκεια, την αυθεντικότητα, τη βαθύτερη συγκίνηση. Μέσα από τις επιλογές του χτίζει μια ιδιωτική, αλλά εξόχως δημόσια αφήγηση.

Η τέχνη βρίσκει καταφύγιο στα σπίτια των συλλεκτών, στις καρδιές τους, και κατόπιν επιστρέφει στον κόσμο – μέσα από εκθέσεις όπως αυτή. Η σειρά “ΣΥΛΛΕΚΤΕΣ” της Γκαλερί ΜΟΡΦΕΣ δεν είναι απλώς μια παρουσίαση αντικειμένων, αλλά μια απόπειρα να φωτιστεί η προσωπική σχέση που μπορεί να έχει κάποιος με την τέχνη. Είναι μια πρόσκληση να δούμε με τα μάτια του άλλου, να νιώσουμε αυτό που τον συγκίνησε, να αναγνωρίσουμε ότι πίσω από κάθε έργο υπάρχει μια συνάντηση.
Στην έκθεση παρουσιάζονται έργα ζωγραφικής και γλυπτικής από καταξιωμένους εικαστικούς της Ελλάδας και του εξωτερικού. Η συλλογή του Γιάννη Γιαννακάκη αποτυπώνει ένα πολυεπίπεδο ενδιαφέρον για τη σύγχρονη τέχνη, συνδυάζοντας διαφορετικές καλλιτεχνικές γραφές, υλικά και θεματικές προσεγγίσεις.
Στην έκθεση συμμετέχουν οι:
ΖΩΓΡΑΦΙΚΗ
ΟΔΥΣΣΕΑΣ ΦΩΚΑΣ, ΔΗΜΗΤΡΗΣ ΓΑΛΑΝΗΣ, ΝΑΝΤΙΑ ΑΝΤΩΝΑΚΑΤΟΥ, ΤΑΚΗΣ ΣΙΔΕΡΗΣ, ΙΦΙΓΕΝΕΙΑ ΛΑΓΑΝΑ, ΣΤΑΥΡΟΣ ΙΩΑΝΝΟΥ, ΑΝΤΩΝΗΣ ΜΑΛΛΙΑΡΑΚΗΣ MAYO, ΑΛΕΚΟΣ ΦΑΣΙΑΝΟΣ, ΜΗΝΑΣ ΣΕΜΕΤΖΙΑΝ, ΒΛΑΣΗΣ ΚΑΝΙΑΡΗΣ, ΚΩΣΤΑΣ ΤΣΌΚΛΗΣ, ΓΙΩΡΓΟΣ ΜΗΛΙΟΣ, ΓΙΑΝΝΗΣ ΠΟΣΝΑΚΩΦ, ΓΙΩΡΓΟΣ ΓΚΟΛΦΙΝΟΣ, ΧΡΟΝΗΣ ΜΠΟΤΣΟΓΛΟΥ, ΣΤΑΥΡΟΣ ΜΠΑΛΤΟΓΙΑΝΝΗΣ, ΤΡΙΑΝΤΑΦΥΛΛΟΣ ΠΑΤΡΑΣΚΙΔΗΣ, ΑΠΟΣΤΟΛΗΣ ΤΣΙΡΟΓΙΑΝΝΗΣ, ΓΙΑΝΝΗΣ ΑΔΑΜΑΚΟΣ, ΚΩΣΤΑΣ ΚΟΥΤΣΟΥΡΗΣ, ΟΠΥ ΖΟΥΝΗ, ΣΤΕΦΑΝΟΣ ΔΑΣΚΑΛΑΚΗΣ, ΤΑΣΟΣ ΜΑΤΖΑΒΙΝΟΣ, ΝΙΚΟΛ ΚΑΠΑΡΗ, ΑΡΤΕΜΗ ΖΑΝΝΑ, ΘΕΟΔΩΡΟΣ ΜΑΡΚΕΛΛΟΣ, ΜΑΡΙΒΑ ΖΑΧΑΡΩΦ, ΜΑΡΟΥΛΑ ΤΣΙΡΟΓΙΑΝΝΗ, ΗΛΙΑΣ ΧΑΡΑΛΑΜΠΑΚΗΣ
ΓΛΥΠΤΙΚΗ
ΓΙΩΡΓΟΣ ΖΟΓΓΟΛΟΠΟΥΛΟΣ, ΣΑΡΑΝΤΗΣ ΚΑΡΑΒΟΥΖΗΣ, ΚΥΡΙΑΚΟΣ ΚΑΜΠΑΔΑΚΗΣ, ΓΙΑΝΝΗΣ ΠΑΡΜΑΚΕΛΗΣ, ΑΝΔΡΕΑΣ ΓΚΟΛΦΙΝΟΠΟΥΛΟΣ, ΠΕΤΡΟΣ ΡΟΥΚΟΥΤΑΚΗΣ, ΕΚΤΟΡΑΣ ΠΑΠΑΔΑΚΗΣ, ΓΙΩΡΓΟΣ ΧΟΥΛΙΑΡΑΣ, ΚΩΣΤΑΣ ΔΙΚΕΦΑΛΟΣ, ΒΑΣΣΑΛΟΥ ΛΙΑΝΑ, ΑΓΓΕΛΙΚΑ ΚΟΡΟΒΕΣΗ, ΔΗΜΗΤΡΗΣ ΤΣΙΡΟΓΙΑΝΝΗΣ.

Βραδιές γέλιου με το Στάθη Μονιάκη
2025-07-26 20:00 | Ορθέ Μυλοποτάμου, Ορθέ Μυλοποτάμου, Ρεθύμνου, Ελλάδα
Ο Στάθης Μονιάκης στα πλαίσια των φιλανθρωπικών εμφανίσεών του, με το ανεξάντλητο ταλέντο του μας χαρίζει μοναδικές στιγμές απόλαυσης.
Στο χώρο της εκδήλωσης θα διατίθεται το βιβλίο του «365 Ανέκδοτα, ένα για κάθε μέρα» τα έσοδα του οποίου θα προσφερθούν για τις ανάγκες της περιοχής.
Σάββατο 26 Ιουλίου, Ορθές
Κυιρακή 27 Ιουλίου, Χώνος
Έναρξη 20:00.

Υακίνθεια 2025: «Τα Ανώγεια ενθυμούνται και τιμούν – Έτος Μάνου Χατζιδάκι»
2025-07-26 20:00 | Εκκλησία Άγιος Υάκινθος, Ανώγεια, Ρεθύμνου, 740 51, Greece
«ΤΑ ΑΝΩΓΕΙΑ ΕΝΘΥΜΟΥΝΤΑΙ ΚΑΙ ΤΙΜΟΥΝ»
Έτος Μάνου Χατζιδάκι – Αφιέρωμα
25 – 26 – 27 Ιουλίου | στο Θέατρο του Αγίου Υακίνθου στα Ανώγεια
ΣΑΒΒΑΤΟ 26 ΙΟΥΛΙΟY

Ο γνωστός στιχουργός και παραγωγός του Δεύτερου Προγράμματος Κώστας Φασουλάς παρουσιάζει «από την Αμοργό στα Ανώγεια», μνήμες από τη σχέση Μάνου Χατζιδάκι- Νίκου Γκάτσου
Ο Πάρις Μεξης ο ποιητικός παραγωγός του Τρίτου Προγράμματος, προλογίζει και σχολιάζει τα τραγούδια με τη μοναδική του αφηγηματική προσέγγιση και ικανότητα.
Ο κιθαρίστας Γιώργος Μαστοράκης θα «προλογίσει» σολιστικα τη βραδιά όπου η Αλίκη Καγιαλόγλου και ο Βασίλης Γισδάκης θα τραγουδήσουν με το μαέστρο Μίλτο Λογιάδη στο πιάνο που έπαιξε ο ίδιος ο Μάνος σαράντα χρόνια πριν, και στη συνέχεια το δώρισε στο Δήμο Ανώγειων.

Πανηγύρι με το Μανώλη Κονταρό στις Μέλαμπες Αγίου Βασιλείου
2025-07-26 21:00 | Μέλαμπες, Μέλαμπες, Μέλαμπες, Ρεθύμνου, Ελλάδα
Ο Μανώλης Κονταρός με το συγκρότημα του στις Μέλαμπες Αγίου Βασιλείου Ρεθύμνου, στο πανηγύρι της Αγίας Παρασκευής.
Σάββατο 26 Ιουλίου – Είσοδος 20 ευρώ με πλήρες μενού. Παιδικό 10€
Τηλέφωνο 6974299434
Διοργάνωση Πολιτιστικός Σύλλογος Μελάμπων.

Πανηγύρι με το Γρηγόρη Σαμόλη στον Αΐμονα Μυλοποτάμου
2025-07-26 22:00 | Αΐμονας Μυλοποτάμου, Αΐμονας Μυλοποτάμου, Αΐμονας Μυλοποτάμου, Ρεθύμνου, Greece
Πανηγύρι με το Γρηγόρη Σαμόλη στον Αΐμονα Μυλοποτάμου, το Σάββατο 26 Ιουλίου 2025.
Διοργάνωση Πολιτιστικός Σύλλογος Αΐμονα.
Είσοδος ελεύθερη.

Πανηγύρι της Αγίας Παρασκευής στο Ρουσσοσπίτι
2025-07-26 22:00 | Ρουσσοσπίτι, Ρουσσοσπίτι Ρεθύμνου, Ρέθυμνο, Ρεθύμνου, Ελλάδα
Πανηγύρι της Αγίας Παρασκευής διοργανώνει ο Πολιτιστικός Σύλλογος στο Ρουσσοσπίτι Ρεθύμνου το Σάββατο 26 Ιουλίου.
Θα σας διασκεδάσουν ο Αχιλλέας Δραμουντάνης και ο Γιώργης Βρέντζος (Κάτης) με το συγκρότημα τους.
Στο χώρο του Πολιτιστικού Συλλόγου Ρουσσοσπιτίου.
Είσοδος 5 ευρώ – Τηλ. 698 7122340.

«Η στράτα του Ψηλορείτη» στο Λιβαδιώτικο Αόρι!
2025-07-27 05:00 - 14:00 | Λιβάδια Μυλοποτάμου, Livadia, Ρεθύμνου, 740 51, Greece
Την Κυριακή 27 Ιουλίου θα πραγματοποιηθεί φέτος η καθιερωμένη ανάβαση στον Ψηλορείτη, γνωστή ως «Στράτα του Ψηλορείτη» που διοργανώνει ο Πολιτιστικός Σύλλογος Απανταχού Λιβαδιωτών «Ο Τίμιος Σταυρός» με την συνδιοργάνωση της Ενορίας Λιβαδίων.
«Η Στράτα του Ψηλορείτη», η πιο αυθεντική ορειβατική διαδρομή της Κρήτης, ξεκινά και φέτος από τα Λιβάδια κι ανεβαίνει προς τον ουρανό!
Κάθε χνάρι της, ανάσα ελευθερίας. Ζήσε κι εσύ αυτήν τη μοναδική ανάβαση στο ιερό βουνό του Ψηλορείτη, με αφετηρία το “Λάκκο του Μυγερού” παρέα με χιλιάδες επισκέπτες, που θέλουν να γνωρίσουν την αληθινή Κρήτη. Η θέα θα σ’ αποζημιώσει!
Μην χάσεις την μοναδική εμπειρία της κατανυκτικής Θείας Λειτουργίας, στον Τίμιο Σταυρό, στα 2.456 μέτρα!
Έλα στο καταφύγιο, για μια γνωριμία με τους ντόπιους, τα θαυμαστά φυτά του Ψηλορείτη και μια μοναδική βιωματική εμπειρία τυροκομίας.
Φυσικά, με φαγητό και ποτό, αλλά… χωρίς αλκοόλ! Γιατί φέτος, ενώνουμε τη φωνή μας, με το δήμο Μυλοποτάμου και λέμε ΝΑΙ στην υπεύθυνη διασκέδαση και ΌΧΙ στην υπερβολή!
Δίπλα μας, η Ολυμπιακή Ζυθοποιΐα, μεγάλος χορηγός της εκδήλωσης, στηρίζοντας το μήνυμα υπευθυνότητας, με τη μπύρα FIX Άνευ αλκοόλ.
Στήριξε κι εσύ την προσπάθεια της ομάδας και του δήμου μας! Πες ΝΑΙ στην εμπειρία και ΟΧΙ στην υπερβολή, με μια παγωμένη μπύρα FIX άνευ, δίνοντας ένα ηχηρό κοινωνικό μήνυμα.
Ζήσε την παράδοση – Αγάπησε το βουνό!
Σε περιμένουμε στη Στράτα του Ψηλορείτη!».
Διοργάνωση: Πολιτιστικός Σύλλογος Απανταχού Λιβαδιωτών «Ο Τίμιος Σταυρός». Συνδιοργάνωση: Ενορία Λιβαδίων.
Υπό την αιγίδα: Δήμου Μυλοποτάμου.

Αναλυτικό Πρόγραμμα:
Αφετηρία: Καταφύγιο «Λάκκος του Μυγερού».
Ώρα Εκκίνησης: 05:00 π.μ. – Ξημερώματα Κυριακής 27 Ιουλίου 2025
Προορισμός: Κορυφή Τίμιος Σταυρός, υψόμετρο 2.456 μ.
05:00 – 07:00 Ανάβαση στην υψηλότερη κορυφή της Κρήτης.
07:00 – 10:00 Θεία Λειτουργία στον Τίμιο Σταυρό & Επιστροφή στο καταφύγιο «Λάκκος του Μυγερού».
12:30 Έναρξη εκδήλωσης στο «Λάκκο του Μυγερού» – Χαιρετισμός από την πρόεδρο του Πολιτιστικού Συλλόγου Απανταχού Λιβαδιωτών.
Απονομή επαίνων & βραβείων στους επιτυχόντες από τα Λιβάδια, στην Τριτοβάθμια Εκπαίδευση κατά το σχολικό έτος 2024 – 2025.
Βιωματικό εργαστήρι παραδοσιακής τυροκομίας, από τον ντόπιο τυροκόμο, Μανώλη Κλάδο.
Υπαίθρια έκθεση φωτογραφίας: Flora Mirabilis – Τα θαυμαστά φυτά του Ψηλορείτη.
Φαγητό και ποτό – χωρίς αλκοόλ!
Η είσοδος και η συμμετοχή είναι ελεύθερη για το κοινό, σε όλες τις δραστηριότητες.
Κρατήσεις, για μεταφορά από Ηράκλειο – Μυγερό, με επιστροφή, στο τηλέφωνο επικοινωνίας του συλλόγου μας. Περιορισμένος αριθμός θέσεων.
Πληροφορίες & συμμετοχές:
pslevadion@gmail.com
+30 698 036 7190

Παρουσίαση του βιβλίου «Ο Φοινικιάς, Ιερά Μονή Μιχαήλ Αρχάγγελου στον Φοινικιά και μοναστήρια Δήμου Αγίου Βασιλείου»
2025-07-27 19:30 | Δημαρχείο Δήμου Μυλοποτάμου, Πέραμα Μυλοποτάμου, Πέραμα Μυλοποτάμου, Ρεθύμνου, Ελλάδα
Ο Δήμος Αγίου Βασιλείου και η Ιερά Μονή Αρχαγγέλου Μιχαήλ στο Φοινικιά, σας προσκαλούν στην παρουσίαση βιβλίου του Μανόλη Δριδάκη , Οικονομολόγου – Νομικού,
Επίτιμου Προέδρου της Ομοσπονδίας Συλλόγων π. Επαρχίας Αγίου Βασιλείου «ο Πρέβελης», «Ο Φοινικιάς, Ιερά Μονή Μιχαήλ Αρχάγγελου στον Φοινικιά και μοναστήρια Δήμου Αγίου Βασιλείου» την Κυριακή 27 Ιουλίου 19.30, στην αίθουσα εκδηλώσεων του Δήμου Αγίου Βασιλείου (Ισόγειο).

Παρουσιάσεις βιβλίων, ανθολογία αντιπολεμικής ποίησης και πολιτικό τραγούδι
2025-07-27 19:30 | Δημοτικός Κήπος Ρεθύμνου, Rethymnon Municipal Garden, ΡΕΘΥΜΝΟ, Ρεθύμνης, 74132, Greece
Σας προσκαλούμε στο Δημοτικό κήπο στις 26/07 με επίσημη ώρα έναρξης 19:30 για να κάνουμε λίγο από όλα:
Βιβλιοπαρουσιάσεις με φυσική παρουσία (θα είμαστε λακωνικοί, υποσχόμαστε):
– Ευγενία Μπαζάνη, «Η θέση της γυναίκας στην κοινωνία της Μάνης», μία ανά χείρας μελέτη για τον ρόλο που καλείται να αναλάβει η Μανιάτισσα στις διάφορες εκφάνσεις της κοινωνικής ζωής
– Ελένη Σταθοπούλου , «Το παιδί της φωτιάς», 14 διηγήματα για το πόλεμο των συμφερόντων, τα γεωπολιτικά παιχνίδια, τον φανατισμό, τις λεηλασίες, το πεπρωμένο στα ζάρια και τις πόλεις που καίγονται, «Στην ανάσα του φόβου», η ποιητική έκφραση του φόβου και της υπέρτατης έκκλησης στο ανθρώπινο σθένος για την επιβίωση
– Άννα Ραζή: «Το σκισμένο Χείλος», «Γαλάζια Πεταλούδα», «Ελιφ», 3 μυθιστορήματα σε διαφορετικό χρόνο και τόπο με κοινό παρονομαστή την ανείπωτη ή μη αλήθεια των περαστικών από τη ζωή,των ανθρώπων
Βιβλιοπαρουσιασεις συγγραφέων εκτός Κρήτης προκειμένου να ακουστεί η αλήθεια και η ιστορία τους:
– Γωγώ Λιανού-Τικ τακ [Αντισυμβατικη ερωτική ποιητική συλλογή]
– Κολιασταση Δήμητρα-《Πυγολαμπίδες》, μια ιστορία που διαδραματίζεται στα Σφακιά της Κρήτης
– Ερωδίτη Παπαποστόλου- 《Κλοπή》 , ενα αστυνομικό μυθιστόρημα που διαδραματίζεται στο Παρίσι, αναζητώντας κάθε στοιχείο που θα οδηγήσει στη λύση του μυστηρίου, τον χαμένο πίνακα
-Νικολίνα Λέκκα – 《 Σαν άρωμα από κρασί》, ρομαντικό μυθιστόρημα στους αμπελώνες της Πελοποννήσου
-Μαρία Μαυράκη/Ειρήνη Μπάιλα-
《Στοιχειωμένος Παράδεισος》, ενα αστυνομικό μυθιστόρημα που μας ταξιδεύει πίσω στο χρόνο,δεκαετία 1980.
Στο χώρο του δημοτικού κήπου θα υπάρχει πάγκος με τα βιβλία των συγγραφέων μας καθώς και άλλα κλασσικά και αγαπημένα έργα( Καβαφης,Πηνελοπη Δελτα,..)που η κ.Άννα Ραζή δεν θα άφηνε χωρίς να εκδοθούν και από τον εκδοτικό Anima(..)
Θα ακολουθήσει:
– 1η έκδοση/1η παρουσίαση της αντιπολεμικης ανθολογιας -Πατσίκα Χρυσάνθη
Ανέκδοτα έργα από ποιητές και συγγραφείς με κοινό συναίσθημα και σύνθημα ότι κανένας άνθρωπος πάνω στη γη δεν πρέπει να αλυσοδένεται ,κανένας δεν έχει το δικαίωμα να εμποδίζει τον συνάνθρωπό του να βαδίζει (..)
-Πολιτικό τραγούδι με Μαριέλλα Βιτώρου,Δημήτρη Βαρούχα, Βαγγέλη Βουτσαδάκη, Γιώργο Βεριδάκη, Ανδρέα Σταμούλη
Μετά από 10 χρόνια, θα έχουμε την χαρά να αναβιώσει και να ξανά ακουστεί το πολιτικό τραγούδι στο Ρέθυμνό μας, που αν και μικρό πάντα θα έχει τις φωνές και τα πρόσωπα που θα μιλούν για την ελπίδα, την ειρηνη, τον ανθρωπισμό.
Μετά από 10 χρόνια, θα έχουμε την χαρά να αναβιώσει και να ξανά ακουστεί το πολιτικό τραγούδι στο Ρέθυμνο, που αν και μικρό πάντα θα έχει τις φωνές και τα πρόσωπα που θα μιλούν για την ελπίδα, την ειρήνη, τον ανθρωπισμό.
Σας περιμένουμε
ΠΑΤΣΙΚΑ ΧΡΥΣΑΝΘΗ

Βραδιές γέλιου με το Στάθη Μονιάκη
2025-07-27 20:00 | Χώνος, Leoforos Emmanouil Kefalogianni, Rethymno, Ρεθύμνου, 741 50, Greece
Ο Στάθης Μονιάκης στα πλαίσια των φιλανθρωπικών εμφανίσεών του, με το ανεξάντλητο ταλέντο του μας χαρίζει μοναδικές στιγμές απόλαυσης.
Στο χώρο της εκδήλωσης θα διατίθεται το βιβλίο του «365 Ανέκδοτα, ένα για κάθε μέρα» τα έσοδα του οποίου θα προσφερθούν για τις ανάγκες της περιοχής.
Δευτέρα 23 Ιουνίου, Αγγελιανά
Σάββατο 26 Ιουλίου, Ορθές
Κυιρακή 27 Ιουλίου, Χώνος
Έναρξη 20:00.

«Φυσά αεράκι βορινό...»: Συναυλία στο Ρέθυμνο με χορωδία και ορχήστρα από τη Θεσσαλονίκη
2025-07-27 20:30 | «Θεομήτωρ» Κέντρο Κοινωνικής και Πολιτιστικής Διακονίας, Ψυχουντάκη Παντ., Rethymno, Ρεθύμνου, 741 32, Greece
Υπό την αιγίδα της Ιεράς Μητροπόλεως Ρεθύμνης και Αυλοποτάμου, διοργανώνεται την Κυριακή 27 Ιουλίου 2025 και ώρα 20:30 μια ξεχωριστή συναυλία με τίτλο «Φυσά αεράκι βορινό…», στο Κέντρο Πολιτισμικής & Κοινωνικής Διακονίας “ΘΕΟΜΗΤΩΡ”.
Στη συναυλία συμμετέχει το Χορωδιακό Εργαστήρι & η Ορχήστρα του Ιερού Ναού Γεννήσεως Θεοτόκου Καρδίας Θεσσαλονίκης.
Τη γενική διεύθυνση της ορχήστρας και της χορωδίας έχει ο Στέφανος Κωφίδης – ενορχήστρωση ο Μίλτος Σπυριδόπουλος. Σολίστ ο Φώτης Θεοδωρίδης.
Η εκδήλωση πραγματοποιείται με τη διοργάνωση της Ιεράς Μητροπόλεως Ρεθύμνης και Αυλοποτάμου και σε συνεργασία με το Γυμνάσιο Ατσιποπούλου.
Η είσοδος είναι ελεύθερη για το κοινό.

Η παιδική παράσταση «Μότσαρτ, Ο Μαγικός Αυλός» από την Παιδική Σκηνή Κάρμεν Ρουγγέρη
2025-07-27 21:00 | Θέατρο Ερωφίλη, Erofili Theatre, Ρέθυμνο, Ρεθύμνου, 74100, Greece
Ένα Μουσικό Παραμύθι πλημμυρισμένο από τις υπέροχες μελωδίες του μοναδικού Βόλφγκανγκ Αμαντέους Μότσαρτ, από την Παιδική Σκηνή Κάρμεν Ρουγγέρη
Σκηνοθεσία Κάρμεν Ρουγγέρη – Χριστίνα Κουλουμπή
Η Κάρμεν Ρουγγέρη και οι συνεργάτες της, στην καλοκαιρινή περιοδεία, θα γνωρίσουν στους μικρούς αλλά και τους μεγάλους φίλους τους, τον μοναδικό Βόλφγκανγκ Αμαντέους Μότσαρτ, μεταμορφώνοντας την όπερα «Ο Μαγικός Αυλός» σε ένα Μουσικό Παραμύθι πλημμυρισμένο από τις υπέροχες μελωδίες αυτού του μοναδικού συνθέτη.
Λίγα λόγια για το έργο:
Ο βασιλιάς της μέρας και η βασίλισσα της νύχτας, κάποτε αγαπήθηκαν τρελά και αποφάσισαν να ενωθούν. Όμως η αγάπη τους αυτή κράτησε πολύ λίγο. Εκείνη ήταν φτιαγμένη από ψέματα και κακία, εκείνος από αλήθεια και καλοσύνη. Εκείνη ήθελε να εξουσιάζει με το σκοτάδι, εκείνος ήθελε να βασιλεύει με το φως. Πώς να ταιριάξουνε λοιπόν; Χώρισαν, και η μεγάλη αγάπη τους έγινε αμέσως έχθρα.
Μετά από 9 μήνες η σκοτεινή βασίλισσα έφερε στον κόσμο ένα όμορφο κοριτσάκι, την Παμίνα, στην οποία ποτέ δεν είπε ποιος είναι ο πατέρας της. Το ‘μαθε ο βασιλιάς της μέρας και σκοτείνιασε. Ήθελε να την πάρει κοντά του. Φοβόταν μήπως ζώντας δίπλα στην μητέρα της έπαιρνε από τον χαρακτήρα της. Έτσι μια μέρα την έκλεψε κρυφά και έβαλε να την φυλάνε σ’ έναν όμορφο πύργο. Θύμωσε τότε η βασίλισσα της νύχτας. Μαύρισε ακόμα περισσότερο τον ουρανό της, έσβησε τ’ αστέρια της. Έπρεπε να βρει κάποιον τρόπο να πάρει πίσω την κόρη της. Άρχισε λοιπόν να αναζητεί ένα παλικάρι. Ένα παλικάρι που θα μπορούσε να την βοηθήσει. Το βρήκε στο πρόσωπο του πρίγκιπα Ταμίνο, αλλά και του Παπαγκένο.
Ο πρίγκιπας Ταμίνο -σύμβολο της αρετής και της αγάπης, βρίσκει στο πρόσωπο της Παμίνας το ιδανικό ταίρι. Όμως το ζευγάρι θα περάσει από πολλές δοκιμασίες. Με όπλο την αγάπη, οι ήρωές μας θα νικήσουν και θα ενωθούν για πάντα. Μαζί τους ο Παπαγκένο, ένας χαριτωμένος παραμυθένιος ήρωας που με τις σκανδαλιές του θα χαρίσει στα παιδιά στιγμές χαράς και γέλιου. Το έργο τελειώνοντας βρίσκει τους δυο εχθρούς, βασίλισσα της νύχτας και βασιλιά της μέρας, ενωμένους. Το καλό θα νικήσει το κακό και θα απλωθεί σ’ όλη τη γη.
ΣΥΝΤΕΛΕΣΤΕΣ:
Κείμενο – Αφήγηση: Κάρμεν Ρουγγέρη
Σκηνοθεσία: Κάρμεν Ρουγγέρη – Χριστίνα Κουλουμπή
Σκηνικά – Κοστούμια: Χριστίνα Κουλουμπή
Κίνηση – Χορογραφία – Φωτισμοί: Πέτρος Γάλλιας
Μουσική επεξεργασία-Video Art: Αντώνης Δελαπόρτας
Στίχοι – Μουσική επιλογή: Ανδρέας Κουλουμπής
Διδασκαλία τραγουδιών: Ελένη Ζιώγα
Ζωγραφική σκηνικών-κατασκευών: Γιάννης Σπανόπουλος
Βοηθός Σκηνοθέτη: Γιάννης Τσουρουνάκης
Βοηθός Ενδυματολόγου: Μελίνα Μαβίδου
Διεύθυνση παραγωγής – Υπεύθυνη περιοδείας: Ελένη Καρτάση
ΔΙΑΝΟΜΗ:
Παίζουν οι ηθοποιοί (με αλφαβητική σειρά): Δελαγραμμάτικας Άρης, Καμακάρη Μαρία, Κορρές Στέφανος, Κουλουμπή Χριστίνα, Κύρτσος Νίκος, Μαβίδου Μελίνα, Πικιώνη Ινώ, Σκένδρου Αλεξάνδρα, Τσαλίκης Βασίλης
3 πνεύματα (φωνές): Άννα – Μαρία Μπλάθρα, Βερόνικα Sandberg, Ασημίνα Τσίγκα
Πληροφορίες: www.karmenrouggeri.gr
ΡΕΘΥΜΝΟ, Κυριακή 27 Ιουλίου 2025, 21:00
ΦΟΡΤΕΤΖΑ / ΘΕΑΤΡΟ ΕΡΩΦΙΛΗ
ΤΙΜΕΣ ΕΙΣΙΤΗΡΙΩΝ 14€ γενική είσοδος

Υακίνθεια 2025: «Τα Ανώγεια ενθυμούνται και τιμούν – Έτος Μάνου Χατζιδάκι»
2025-07-27 21:00 | Εκκλησία Άγιος Υάκινθος, Ανώγεια, Ρεθύμνου, 740 51, Greece
«ΤΑ ΑΝΩΓΕΙΑ ΕΝΘΥΜΟΥΝΤΑΙ ΚΑΙ ΤΙΜΟΥΝ»
Έτος Μάνου Χατζιδάκι – Αφιέρωμα
25 – 26 – 27 Ιουλίου | στο Θέατρο του Αγίου Υακίνθου στα Ανώγεια
ΚΥΡΙΑΚΗ 27 ΙΟΥΛΙΟΥ
Συναυλία με δύο αγαπημένες φωνές του Μάνου Χατζιδάκι:

Έλλη Πασπαλά
Ηλίας Λιούγκος
Στο πιάνο ο μαέστρος Μίλτος Λογιάδης
Ο Πάρις Μέξης σχολιάζει μοναδικά.

Παράλληλες δράσεις:

Το περίφημο “τσάι του Ψηλορείτη” του Γιωργη Σαλουστρου προσφέρεται στον κόσμο
αρωματίζοντας την ατμόσφαιρα με ΕΡΩΝΤΑ και μαντζουράνα
Επίσης τα προϊόντα του Ψηλορείτη όπως πάντα εκτεθειμένα στην αυλή του Υακίνθου από τους παραγωγούς

Ο Ψηλορείτης αγκαλιάζει τις εκδηλώσεις, ως τιμή στον «μεγάλο καλεσμένο»

Ο Δημήτρης Γρηγοράκης στο θέατρο Μυθωδία
2025-07-27 21:00 | Θέατρο Μυθωδία, Θεατρο Μυθωδια - Γερανι Ρεθυμνου, Γεράνι, Ρεθύμνου, Ελλάδα
Ο Δημήτρης Γρηγοράκης για πρώτη φορά επισκέπτεται το Γεράνι Ρεθύμνου για μια live συναυλία στο υπέροχο Θέατρο Μυθωδία!
Κυριακή 27 Ιουλίου – Ώρα 21:00
Μυθωδία, Γεράνι Ρεθύμνου
Είσοδος: 10€

Πανηγύρι με το Νίκο Καρκάνη στον Πρινέ Ρεθύμνου
2025-07-27 21:00 | Πρινές, Prines, Ρεθύμνου, 741 50, Greece
Πανηγύρι διοργανώνει ο Πολιτιστικός Σύλλογος Πρινέ Ρεθύμνου την Κυριακή 27 Ιουλίου 2025.
Θα σας διασκεδάσει ο Νίκος Καρκάνης με το συγκρότημά του.
Έναρξη 21:00 – Είσοδος 20 ευρώ με πλήρες μενού και ποτό.
Κρατήσεις 69444 15345.

Πανηγύρι στο Άδελε με το Φραγκιό Παπαδογιαννάκη
2025-07-27 21:00 | Άδελε, Άδελε, Ρέθυμνο, Ρεθύμνου, 74100, Ελλάδα
Ο Φραγκιός Παπαδογιαννάκης με το συγκρότημα του στο πανηγύρι της Αγίας Παρασκευής που διοργανώνει ο Πολιτιστικός Σύλλογος Άδελε – Αγίας Παρασκευής στον προαύλιο χώρο του Δημοτικού σχολείου στο Άδελε.
Κυριακή 27 Ιουλίου – Έναρξη 21.00.

Πανηγύρι με τον Δημήτρη Βακάκη στο Μέρωνα
2025-07-27 21:00 | Μέρωνας, Μέρωνας, Μέρωνας, Ρεθύμνου, Ελλάδα
Ο Πολιτιστικός Σύλλογος Μέρωνα σας προσκαλεί ανήμερα της εορτής του πολιούχου του χωριού μας Αγίου Παντελεήμονα να περάσουμε μια όμορφη βραδιά με το συγκρότημα του Δημήτρη Βακάκη.
Χώρος Εκδήλωσης: Κεντρική Πλατεία Μέρωνα
Κυριακή 27 Ιουλίου – Ώρα Έναρξης 21.00
Είσοδος με πλήρες μενού 15€, τα παιδιά έως 12 ετών

Πανηγύρι με το Σήφη Τσουρδαλάκη και τον Χρήστο Τζανιδάκη στον Άγιο Ιωάννη Αγ. Βασιλείου
2025-07-27 21:00 | Άγιος Ιωάννης Αγίου Βασιλείου, Agios Ioannis, Ρεθύμνου, 740 60, Greece
Ο Πολιτιστικός σύλλογος Αγίου Ιωάννη – Κάνεβου «Σαλβαράς» διοργανώνει πανηγύρι με το συγκρότημα του Σήφη Τσουρδαλάκη και του Χρήστου Τζανιδάκη.
Είσοδος 20€ με πλήρες μενού.
Κρατήσεις στο 698 688 4828.

Ο Βαγγέλης Κιμιωνής και ο Κλέαρχος Μανωλιούδης στην Επισκοπή
2025-07-27 22:00 | Επισκόπη, Episkopi, Ρεθύμνου, 740 55, Greece
Πανηγύρι με τους Βαγγέλη Κιμιωνή και Κλέαρχο Μανωλιούδη, διοργανώνει στην Επισκοπή Ρεθύμνου ο Πολιτιστικός Σύλλογος Επισκοπής.
Κυριακή 27 Ιουλίου
Έναρξη 22.00.

Εγκαίνια της Έκθεσης Ζωγραφικής «Διαδρομή στο Χρώμα»
2025-07-28 20:00 | Άρδακτος, Άρδαχτος, Άρδαχτος, Ρεθύμνου, Ελλάδα
Ο Δήμος Αγίου Βασιλείου και ο Πολιτιστικός Σύλλογος Άδρακτου σας προσκαλούν στα εγκαίνια της Έκθεσης Ζωγραφικής «Διαδρομή στο Χρώμα» του Μανόλη Κουνδουράκη, τη Δευτέρα 28 Ιουλίου και ώρα 20:00, στον χώρο του Πολιτιστικού Συλλόγου στον Άδρακτο.
Η έκθεση εντάσσεται στα πλαίσια των εκδηλώσεων του 2ου Πολιτιστικού Φεστιβάλ «Village Fest» του Δήμου Αγίου Βασιλείου.
